Tjomkino rajoon
Tjomkino rajoon (vene keeles Тёмкинский район) on 2. järgu haldusüksus (munitsipaalrajoon) Venemaal Smolenski oblasti idaosas. Rajooni keskus on Tjomkino küla. Rajoon piirneb põhjas Gagarini rajooniga, idas Kaluga oblastiga, edelas Ugra rajooniga ja läänes Vjazma rajooniga. Rajooni pindala on 1324,25 km². Elanike arv oli 2007. aastal 6932. Tjomkino rajooni asulad kuuluvad kümne külaasunduse koosseisu. Rajooni tähtsamad jõed on Ugra ja Vorja.